
	ROMÂNIA
JUDEŢUL NEAMȚ
COMUNA PIPIRIG

	
	

Cod de identificare fiscală: 2614228

	
	Pipirig,  str. Ion Creangă, nr. 4, cod poştal: 617325
E-mail: primaria.pipirig@yahoo.com/ primaria@pipirig.ro; www.pipirig.ro
Tel:  0233-252001; 0233-252449; fax:  0233-252448



Nr. 11487 din 29.09.2026

ANUNŢ
[bookmark: _GoBack]privind organizarea recrutării şi selecţiei în vederea ocupării a 9 posturi contractuale în afara organigramei, pe perioadă determinată, în cadrul Unităţii de Implementare a Proiectului “Construire centru multifuncţional cu dotări sportive şi culturale pentru copii în comuna Pipirig, judeţul Neamţ”


Comuna Pipirig, cu sediul în sat Pipirig, str. Ion Creangă, nr. 4, comuna Pipirig, judeţul Neamţ, în conformitate cu  Procedura internă de recrutare şi selecţie în vederea ocupării posturilor în afara organigramei, înfiinţate pentru implementarea proiectului “Construire centru multifuncţional cu dotări sportive şi culturale pentru copii în comuna Pipirig, judeţul Neamţ”, finanţat prin Programul Incluziune şi Demnitate Socială, procedură aprobată prin Dispoziţia Primarului Comunei Pipirig nr. 228 din 21 septembrie 2026, precum şi cu Hotărârea Guvernului nr. 1336/08.11.2022 pentru aprobarea Regulamentului – cadru privind organizarea şi dezvoltarea carierei personalului contractual din sectorul bugetar plătit din fonduri publice, organizează recrutarea şi selecţia în vederea ocupării pe perioadă determinată a următoarelor posturi contractuale:
1. DENUMIREA POSTURILOR:
a) 1 post vacant de Coordonator activităţi sportive - Organizează și desfășoară activitățile sportive destinate copiilor din grupul țintă, inclusiv ateliere de volei, tenis, baschet, atletism, gimnastică, cățărat, fitness exterior și drumeții. Urmărește participarea copiilor și sprijină dezvoltarea abilităților fizice, sociale și de lucru în echipă prin programul de prevenire prin sport;
b) 1 post vacant de Coordonator ansamblu folcloric – Organizează şi coordonează activitățile ansamblului folcloric al copiilor, prin instruire în dans popular românesc, pregătirea repertoriului și organizarea de momente artistice/spectacole;
c) 1 post vacant de Coordonator activităţi culturale 1 (dans) - Organizează și desfășoară ateliere de dans și activități de instruire coregrafică pentru copiii din grupul țintă, contribuind la dezvoltarea expresivității, coordonării, creativității și încrederii în sine;
d) 1 post vacant de Coordonator activităţi culturale 2 (teatru)- Organizează și desfășoară ateliere de teatru și dezvoltare personală, pregătește copiii pentru activități scenice și contribuie la formarea și coordonarea trupei de teatru din cadrul proiectului;
e) 1 post vacant de Coordonator activităţi ştiinţe - Organizează și coordonează clubul de științe și programul multidisciplinar de educație STEM, utilizând metode non-formale de învățare și activități practice, prin care copiii dobândesc și aplică noțiuni din domeniul științei și tehnologiei;
f) 1 post vacant de Coordonator activităţi pictură - Organizează și supraveghează activitățile de pictură și desen, prin care copiii învață tehnici de desen în creion și cărbune, pictură cu acuarele, tempera și acrilice, studiul și utilizarea culorilor și realizarea unor lucrări artistice;
g) 1 post vacant de Coordonator activităţi olărit - Organizează și supraveghează activitățile de inițiere în olărit, în cadrul cărora copiii învață tehnici de modelare a lutului, utilizarea roții olarului și decorarea obiectelor realizate;
h) 1 post vacant de Coordonator activităţi mediu - Organizează și desfășoară activități educative privind protecția mediului, reciclarea, economisirea energiei și utilizarea responsabilă și sustenabilă a resurselor naturale, contribuind la formarea unor comportamente responsabile față de mediu;
i) 1 post vacant de Coordonator atelier cultural/lectură - Organizează și coordonează atelierul cultural și de lectură destinat copiilor din grupul țintă, prin activități de lectură, familiarizare cu literatura și cultura și activități educative care stimulează interesul pentru lectură, exprimarea și dezvoltarea personală.
2. NIVELUL POSTURILOR: de execuţie;
3. PERIOADA ANGAJĂRII ŞI DURATA TIMPULUI DE LUCRU: 30 luni/130 de săptămâni, frecvenţa activităţilor va fi conform Contractului de finanţare.
4. CONDIŢII GENERALE ŞI SPECIFICE DE PARTICIPARE
· Condiţiile generale pe care o persoană trebuie să le îndeplinească pentru a participa la recrutare şi selecţie sunt:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul national automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
· Condiţii specifice de participare la concurs:
a) Nivelul studiilor: studii superioare absolvite cu diplomă;
b) Vechimea necesară în specialitatea studiilor: minimum 3 ani. 
c) Absolvire program de formare psihopedagogică;
d) Experienţă în implementarea unor proiecte europene/guvernamentale – minimum 1 proiect;
5. DOCUMENTELE NECESARE PENTRU ÎNSCRIEREA ÎN PROCESUL DE RECRUTARE ŞI SELECŢIE sunt:
a) cerere de înscriere, conform modelului prevăzut în Hotărârea nr. 1336/2022;
 	b) copia actului de identitate sau orice alt document care atestă identitatea, potrivit legii, aflată în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate prin anunţul de selecţie;
e) documente justificative care atestă vechimea în specialitatea studiilor şi/sau în muncă, respectiv care să ateste experienţa profesională specifică necesară pentru ocuparea postului;
f) certificat de cazier judiciar sau, după caz, extrasul de pe cazierul judiciar sau o declaraţie pe propria răspundere privind antecedentele penale;
g) certificat medical eliberat conform Ordinului comun emis de Ministerul Sănătăţii şi Ministerul Educaţiei nr. 55/3335/2026 privind aprobarea modului de acordare a avizelor medicale pentru încadrarea şi menţinerea într-o funcţie didactică, didactică auxiliară sau administrativă, precum şi într-o funcţie de conducere, de îndrumare şi control în învăţământul preuniversitar;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european, datat şi semnat pe fiecare pagină;
j)  alte documente relevante pentru desfășurarea recrutării și selecției, respectiv documentele care atestă îndeplinirea condiţiilor specifice menţionate în prezentul anunţ.
Copiile de pe actele prevăzute la lit. b)-e) se prezintă însoțite de documentele originale, pentru a se certifica cu mențiunea ”conform cu originalul".
Dosarele care nu îndeplinesc condițiile de participare și care nu conțin documentele solicitate vor fi respinse în cadrul selecției de dosare, organizată de către comisia de concurs.
Dosarele de înscriere se depun la sediul Primăriei comunei Pipirig, str. Ion Creangă, nr. 4, comuna Pipirig, judeţul Neamţ, Compartimentul juridic, resurse umane, stare civilă şi monitorizarea procedurilor administrative, tel. 0233252001, e-mail: primaria.pipirig@yahoo.com, persoană de contact: Stănoaia Sabina.
Termenul de depunere al dosarelor (10 zile lucrătoare de la afișarea anunțului), respectiv: 14.10.2026, ora 1600.

6. PROBELE DE SELECŢIE
	Procedura de recrutare şi selecţie se va desfăsura la sediul Comunei Pipirig, str. Ion Creangă, nr. 4, judeţul Neamţ şi constă în două etape succesive:
	1. Selecţia dosarelor;
	2. Interviul.

	7. CALENDARUL PROCEDURII DE RECRUTARE ŞI SELECŢIE:
Data limită și ora până la care se pot depune dosarele de concurs este: 14.10.2026, ora 1600 la sediul Primăriei Comunei Pipirig.
Calendarul de desfăşurare a concursului, respectiv data limită şi ora până la care se pot depune dosarele de concurs, data, probele de concurs, ora și locul de desfășurare a probelor, termenele în care se afișează rezultatele pentru fiecare probă, termenele în care se pot depune și în care se afișează rezultatele contestațiilor, precum și termenul în care se afișează rezultatele finale sunt prezentate în tabelul următor:
	Nr. crt.
	Activități
	Data și ora
	Locul desfășurării concursului

	1. 
	Publicarea anunțului
	30.09.2026
	





Sediul instituției – Primăria Comunei Pipirig

	2. 
	Perioada de depunere a dosarelor de participare la concurs
	01.10.2026 -
14.10.2026, ora 1600
	

	3. 
	Selecția dosarelor de către membrii comisiei de concurs
	
15.10.2026
	

	4. 
	Afișarea rezultatelor selecției dosarelor
	
15.10.2026, ora 1400
	

	5. 
	Depunerea contestaţiilor privind rezultatele selecţiei  dosarelor
	
16.10.2026, până la ora 1400
	

	6. 
	Soluționarea contestațiilor la selecția dosarelor și afişarea rezultatelor 
	
19.10.2026, ora 1400

	

	7.
	Proba de interviu
	In perioada 21-23.10.2026
	

	8. 
	Afișarea rezultatelor probei de interviu
	23.10.2026, ora 14⁰⁰
	

	9.
	Afișarea rezultatelor finale al concursului
	23.10.2026, ora 16⁰⁰
	



8. BIBLIOGRAFIE ŞI TEMATICĂ:
a) Legea nr. 53/2003 – Codul muncii, cu modificările şi completările ulterioare – Titlul II - Cap II şi Cap VI, Titlul III - Cap I; 
b) Ordinul Ministrului Educaţiei nr. 5707/2024 privind aprobarea Statutul elevului;
c) Ghid de identitate vizuală - vizibilitate, transparență și comunicare în perioada de programare 2021-2027.

Informații suplimentare se pot obține la telefon: 0233/252001, la adresa de e-mail: primaria.pipirig@yahoo.ro și pe website: www.pipirig.ro, persoană de contact: Stănoaia Sabina, având funcția de secretar comisie.			
Primar,
VASILE DORNEANU
________

